கேள்வி: தந்தை பெரியார் அரசு தலைமை மருத்துவமனை, ஈரோடு என்பது என்ன?
பதில்: தந்தை பெரியார் ஈரோடு அரசு மாவட்ட தலைமை மருத்துவமனை, என்பது தமிழ்நாடு ஈரோடு மாவட்ட தலைமை மருத்துவமனையாகும். இது நகரின் மையப்பகுதியில் மத்திய பேருந்து நிலையம், ஈரோடு, ஈரோடு சந்திப்பு தொடருந்து நிலையம் இடையில் அமைந்துள்ளது. ஈரோடு மாவட்டத்தின் அரசு தலைமை மருத்துவமனையாக அமைந்துள்ள இந்த மருத்துவமனை 1956 ஆம் ஆண்டு உருவாக்கப்பட்டது.
கேள்வி: தந்தை பெரியார் அரசு தலைமை மருத்துவமனை, ஈரோடு - வசதிகள் பற்றி விளக்கவும்.
பதில்: இம்மருத்துவமனை, 608 படுக்கை வசதி கொண்டதாகும். மேலும் இங்கு அறுவை சிகிச்சை பிரிவு, குழந்தைகள் நலம், மகப்பேறு, கண் சிகிச்சை, மன நோயாளிகள் பிரிவு, காசநோய் பிரிவு, எம்ஆர்ஐ., ஸ்கேன், எக்ஸ்ரே வசதி , டயாலிசஸ் மற்றும் பாலியல் தொற்று நோய் சிகிச்சை பிரிவு என ஒவ்வொரு வியாதிக்கென்றும் தனித்தனி பிரிவுகள் உள்ளன. இதன் மூலம் உள்நோயாளிகளும், வெளிநோயாளிகளுமாக பல்லாயிரக்கணக்கானோர் சிகிச்சை பெற்று வருகின்றனர். 88 மருத்தவ பணியிடங்களைக் கொண்ட இங்கு சுமார் 86 மருத்துவர்கள் பணிபுரிகிறார்கள்.
கேள்வி: தந்தை பெரியார் அரசு தலைமை மருத்துவமனை, ஈரோடு - பல்நோக்கு உயர்சிறப்பு மருத்துவமனை குறித்து விரிவாக சொல்லுங்கள்.
பதில்: இந்த அரசு தலைமை மருத்துவமனையை பல்நோக்கு உயர்சிறப்பு மருத்துவமனையாக தரம் உயர்த்தும் பொருட்டு அப்போதைய முதல்வர் எடப்பாடி க. பழனிசாமியினால் 2019ஆம் ஆண்டு அறிவிப்பு வெளியிடப்பட்டு அதற்கான பணிகள் நடைபெற்று வருகின்றன. அனைத்து முதுநிலை மருத்துவ சிகிச்சைகளும் அதற்கான வசதிகளும் ஒரே இடத்தில் கிடைக்கும்படி 8 தளங்களுடன் உயர் சிறப்பு மருத்துவமனைக்கான பலநோக்கு கட்டிடம் கட்டப்பட்டு வருகிறது. இதில் மேலும் 500 படுக்கை வசதிகளும் 124 சிறப்பு மருத்துவர்கள் மற்றும் மருத்துவப் பணியாளர்களை பணியமர்த்தவும் அரசாணை வெளியிடப்பட்டுள்ளது. ஏப்ரல் 2020 இல், தமிழ்நாட்டில் ஈரோடு மாவட்டத்துக்கான கொரோனா வைரஸ் தொற்றுநோய்க்கு சிகிச்சையளிப்பதற்கான கொரோனா சிறப்பு மருத்துவமனையாக இந்த மருத்துவமனை அறிவிக்கப்பட்டது, அதற்கு முன்பதாக அரசு ஈரோடு மருத்துவக் கல்லூரியும் கொரோனா சிறப்பு மருத்துவமனையாக அறிவிக்கப்பட்டது.